钦定古今图书集成/理学汇编/学行典/第229卷 > 《郭孝子诗》陈旅
## 钦定古今图书集成/理学汇编/学行典/第229卷 > 《郭孝子诗》陈旅

金台有孝子，郭氏名寿瑛。“寿瑛执亲丧，昼夜闻哭声。
负土起崇冢，栽松翳元扃。瘦骨寒岳立，苦泪春河倾。
视容日每每，一朝废双睛。复扶大母柩，冥行出芜城。
愿言毕序葬，身瘵心则宁。里人问孝子，过毁圣所惩。
孝子哭且答，我非敢伤生。有泪不哭亲，恶乎用吾情。
亲死我目在，徒能视无形。黄泉相见日，无用此目明。”
吾闻《寿瑛语》，悲剧不自胜。昔人曾有言，五色令目盲。
长年悦纷华，眉斧戕心精。视彼郭孝子，愧色能无赪。
而我嗜读书，昏花散秋灯。思亲不能哭，涕泗空填膺。